Olanda cere Uniunii Europene să reglementeze dispozitivele vape și săculeții cu nicotină. Care sunt motivele de îngrijorare invocate
Țigaretele electronice și punguțele cu nicotină nu sunt incluse în normele existente ale Uniunii Europene. Douăsprezece țări, în frunte cu Olanda, fac presiuni asupra Comisiei Europene pentru a revizui legislația privind tutunul, avertizând că normele existente ar trebui să includă noile produse cu nicotină, scrie Politico.eu.